

	




LIETUVOS RESPUBLIKOS
NEKILNOJAMOJO TURTO MOKESČIO ĮSTATYMO NR. X-233 
2, 4 IR 7 STRAIPSNIŲ PAKEITIMO 
ĮSTATYMAS


2021  m.               d. Nr.
Vilnius

1 straipsnis. Įstatymo 2 straipsnio 1 punkto pakeitimas
Pakeisti įstatymo 2 straipsnio 1 punktą ir jį išdėstyti taip:
„1. Apleistas ar neprižiūrimas nekilnojamasis turtas – nekilnojamasis turtas, kurio būklė kelia pavojų jame ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai ir kuris per viešojo administravimo subjekto, vykdančio statinių naudojimo priežiūrą, nustatytą terminą nebuvo suremontuotas, rekonstruotas ar nugriautas, ir kuris yra įtraukas į apleisto ar neprižiūrimo nekilnojamojo turto sąrašą. Apleisto ar neprižiūrimo nekilnojamojo turto sąrašą kiekvienoje savivaldybėje sudaro ir tvirtina savivaldybės taryba. Kriterijus, kuriais remiantis nekilnojamasis turtas yra įtraukiamas į apleisto ar neprižiūrimo nekilnojamojo turto sąrašą, nustato Lietuvos Respublikos Vyriausybė ar jos įgaliota institucija.“

2 straipsnis. Įstatymo 4 straipsnio pakeitimas
Pakeisti įstatymo 4 straipsnį ir jį išdėstyti taip:
„Mokesčio objektas yra nekilnojamasis turtas, esantis Lietuvos Respublikoje, išskyrus:

1) faktiškai nenaudojamą, neapleistą ir prižiūrimą nekilnojamąjį turtą, kurio statyba neužbaigta arba sustabdyta (užkonservuota) Lietuvos Respublikos statybos įstatymo nustatyta tvarka;
2) valdžios ir privataus subjektų partnerystės, kaip tai apibrėžta Lietuvos Respublikos investicijų įstatyme, pagrindu sukurtą ar įgytą nekilnojamąjį turtą, kol vykdoma atitinkama valdžios ir privataus subjektų partnerystės sutartis ir šis nekilnojamasis turtas naudojamas pagal toje sutartyje nustatytą paskirtį.“

3 straipsnis. Įstatymo papildymas 7 straipsnio 6 dalimi
Papildyti 7 straipsnį 6 dalimi:
„6. Savivaldybių tarybos turi teisę netaikyti šio straipsnio 1 ir 2 dalyje numatytų mokesčio lengvatų, jeigu nekilnojamasis turtas yra pripažįstamas apleistu ar neprižiūrimu nekilnojamuoju turtu.“ 

4 straipsnis. Įstatymo įsigaliojimas ir įgyvendinimas
1. Šis įstatymas įsigalioja 2022 m. liepos 1 d.  


Skelbiu šį Lietuvos Respublikos Seimo priimtą įstatymą.
Respublikos Prezidentas


Teikia:
Seimo narė                                                                                              Laima Nagienė
